Мы адрозніваемся не толькі ад іншых гарадзенскіх выданняў, але і ад беларускіх тым, што ставім перад сабой складанае заданне: быць адначасова прафесійным СМІ і пляцоўкай для практыкі маладых журналістаў. Доўгі час, калі я яшчэ не быў рэдактарам, мне падавалася гэта вялікай слабасцю, аднак зараз мы дасягнулі такога ўнутранага балансу, які не шкодзіць ані навучанню моладзі, ані развіццю сайта як прафесійнага СМІ.